ตอนนี้ล้วงลึกเรื่องการคอร์รัปชัน
จะหาว่าผมชอบถากถางก็ได้ แต่ผมคิดว่าเราอยู่ในยุคที่มีการทุจริตสูง
ไม่ว่าจะมองไปทางไหน คนที่อยู่ในตำแหน่งสูง
ใช้ตำแหน่งของพวกเขาทำให้ตัวเองร่ำรวย
บางครั้งผู้ทรงอิทธิพลแอบผลักดัน สัญญาสำคัญของรัฐบาล
ไปให้เพื่อนของพวกเขา
บางครั้งพวกเขาติดสินบนสำหรับบริการสำคัญ
และบางครั้ง พวกเขานั่งดูการใช้เงินในทางที่ผิด...
โทษที คัตก่อนได้ไหม
เราไม่มีงบทำฉากที่ดีกว่านี้เหรอ
หรือสถานที่หรืออะไรก็ได้
ต้นไม้เป็นไง
ต้นไม้เป็นอะไร
มันเป็นต้นไม้ที่แพงมาก
อะไรของเธอ ไม่ วิบวับแบบนี้สิ
โอเค โทษที ผมผิดเอง ผมทำตัวงี่เง่า
ขอโทษ ขอโทษทุกคนด้วย
ไม่ต้องกังวลไป
เช็ดปากหน่อย
ไม่ ไม่เอาแบ็งก์ยี่สิบ
ได้ นี่แหละ
เอาละ ตั้งแต่ต้น เขาชื่ออะไรนะ
คาล ที่รัก
นี่คือการคอร์รัปชัน
ทัวร์คอร์รัปชันของโลก
ไม่ว่าคุณจะชอบหรือไม่ เราทุกคนเชื่อมโยงกันด้วยเงิน
ผมคาล เพนน์จะล้วงลึกยักษ์ร้ายตัวนี้
ซึ่งก็คือเศรษฐกิจโลกนั่นเอง
คลุกวงในเศรษฐกิจโลก
มีการคอร์รัปชันเกิดขึ้นมากมายในโลก
ทั่วโลก การคอร์รัปชันทำให้สูญเงิน 2.6 ล้านล้านดอลลาร์ต่อปี
ห้าเปอร์เซ็นต์ของจีดีพีของทั้งโลกหายไป
และจากข้อมูลของธนาคารโลก การคอร์รัปชันเป็นหนึ่งในเหตุผลหลัก
ที่คนรวยรวยขึ้น ส่วนคนจนก็จนเหมือนเดิม
จัดการพวกคนรวย
ส่วนหนึ่งของสิ่งที่ทำให้ การต่อสู้กับคอร์รัปชันยากลำบาก
คือมันไม่ใช่แค่การติดสินบน
มันคือรวมมิตรของธุรกรรมเลวร้าย
ตั้งแต่การขายที่นั่งสมาชิกวุฒิสภา
ไปถึงใช้เครื่องบินจากภาษีประชาชน ไปเที่ยว
แต่คอร์รัปชันมีผลกับเศรษฐกิจอย่างไร
เบิร์กลีย์ แคลิฟอร์เนีย
เพื่อเข้าใจมัน ผมจะกลับไปที่มหาวิทยาลัย
เพื่อคุยกับคนที่ใช้เวลาหลายปีศึกษาเรื่องนี้
อดีตรัฐมนตรีแรงงานสหรัฐฯ โรเบิร์ต ไรช์
ขอบคุณมากที่มาคุยกัน ผมติดตามคุณมานานแล้ว
จะเป็นไปได้ไหมครับ ช่วงที่รายการออกอากาศ
คุณจะเอ่ยถึงมันกับผู้ติดตามเฟซบุ๊ก 2.5 ล้านคนของคุณหน่อย
โรเบิร์ต ไรช์ อดีตรัฐมนตรีแรงงานสหรัฐฯ
ค่อยว่ากัน ผมอยากจะช่วยเท่าที่ช่วยได้
โอเค แล้วถ้าผมให้กล่องโอริกามิคุณล่ะ
สวยดี สวยมาก
มีของข้างในด้วย
ใช่ เงินนั่นเอง
คราวนี้จะเอ่ยถึงเราได้หรือยัง
- ไม่ - บ้าเอ๊ย
โรเบิร์ต ไรช์เป็นคนซื่อสัตย์
มันเป็นคุณสมบัติที่ดีในคน
ที่เคยทำงานในทำเนียบขาวอยู่นาน
ที่จริงตั้งสามสมัย
เขาเป็นรัฐมนตรีแรงงานสมัยคลินตัน
สมัยคาร์เตอร์ก่อนหน้านั้น และสมัยฟอร์ดก่อนหน้านั้นไปอีก
ตอนนี้ไรช์สนใจว่าคอร์รัปชันในวอลสตรีท
และการวิ่งเต้นทางการเมือง มีผลเสียกับอเมริกาอย่างไร
เขาสร้างหนังเกี่ยวกับมันด้วยนะ
อินอิควอลิตี ฟอร์ ออล
คุณให้คำจำกัดความ "คอร์รัปชัน" ยังไง
คอร์รัปชันคือการจ่ายเงิน
ให้สิ่งที่ไม่ถูกต้องตามมาตรฐานสังคม
ซึ่งสำหรับคนส่วนใหญ่ไม่ควร
ซื้อหรือขายได้
แนวคิดคือ
"คนส่วนใหญ่รู้สึกว่ามันผิดไหม"
ถ้ามันเป็นการจ่ายเงินที่คุณกับผมทำ และผมพูดว่า
"มาคุยเรื่องนี้กันแบบนี้
"และอีกอย่าง มือผมอยู่ใต้โต๊ะ และอย่าบอกเรื่องนี้กับใครนะ"
มันชัดเจนว่าเรากำลังทำเรื่องที่
ถ้าไม่ผิดกฎหมาย ก็ผิดความตั้งใจของกฎหมาย
ผมอยากให้คุณช่วยอธิบาย
ตัวอย่างของการคอร์รัปชันที่เลวร้ายกว่านี้
แต่อาจจะเป็นเรื่องประจำวัน
ซึ่งเราไม่คิดว่ามันเป็นการคอร์รัปชัน
ตัวอย่างหนึ่งคือเงินตอบแทน
สมมุติว่าคุณเป็นหมอ
และบริษัทยาให้ทิปคุณนิดหน่อย
ตามปริมาณยาของผมที่คุณสั่งจ่าย
มันไม่ดีสำหรับคนไข้ของคุณ
ภาระหน้าที่ของคุณควรมีต่อคนไข้ ไม่ใช่กับบริษัทยา
ถ้านั่นคือการคอร์รัปชันอย่างแน่นอน
งั้นระบบการเมืองของเราก็มีคอร์รัปชันสิ
และผมกำลังคิดถึงอุตสาหกรรม ที่จ่ายเงินให้นักวิ่งเต้น
หรือบริจาคเงินให้ผู้สมัครโดยตรง
ผู้สมัครพวกนั้นก็เสนอกฎหมาย หรือลงคะแนนให้สิ่งที่บริษัทเหล่านั้นสนใจ
มันคือคอร์รัปชันหรือเปล่า
มันคือการต่างตอบแทน มันคือคอร์รัปชัน
คนอเมริกันมากมายที่มองเรื่องนี้แล้วพูดว่า
"เกมนี้ถูกโกงเข้าข้างคนที่มีเงิน
"และบริษัทขนาดใหญ่และวอลสตรีท"
แล้วมีของแบบนี้ในรูปแบบที่เล็กกว่าไหม
- มีสิ่งที่... - มี
การติดสินบนเล็กๆ น้อยๆ ส่งสัญญาณไปสู่ประชาชนทั้งหมด
ว่ารับสินบนได้ไม่เป็นไร
ลักเล็กขโมยน้อยได้ไม่เป็นไร
ขโมยจากนายจ้างได้ไม่เป็นไร
ทั้งหมดนั้นเป็นเรื่องไม่ดี
ในทางเศรษฐศาสตร์
คอร์รัปชันถือเป็นผลเสียอันยิ่งใหญ่
ประเทศที่มีคอร์รัปชันมากที่สุด
เติบโตช้าที่สุดและลำบากที่สุด ในการกำจัดความยากจน
ทันทีที่เราเปิดประตูให้คอร์รัปชัน ทุกอย่างจะถาโถมเข้ามา
ประตูก็จะกว้างขึ้นเรื่อยๆ
และเศรษฐกิจจะโตได้ยากมาก
เราเติมห้องสมุดทั้งห้อง
ด้วยวิธีคอร์รัปชันหลากหลาย ที่คืบคลานเข้ามาและทำให้เศรษฐกิจชะงัก
แต่บางครั้งมันเริ่มจากเล็กๆ ก่อน
ปูเน่
อินเดีย
ในอินเดีย คอร์รัปชันระดับล่าง รู้จักกันในนามคอร์รัปชันเล็กๆ น้อยๆ
มาในรูปแบบของการติดสินบน
จากผลการสำรวจผู้บริหารธุรกิจข้ามชาติ ของเอินสต์ แอนด์ ยัง
แปดสิบสามเปอร์เซ็นต์บอกว่าการติดสินบน ขัดขวางการลงทุนของต่างชาติในประเทศ
ผมจะไปเจอกับ กลุ่มคนทำงานระดับกลางในปูเน่
เพื่อดูว่าการใช้ชีวิตอยู่กับคอร์รัปชัน ที่แพร่หลายในระดับล่างเป็นอย่างไร
ผมเข้าใจว่าคอร์รัปชันเป็นยังไง ผมเคยทำงานในอินเดียมาก่อน
ผมเคยลิ้มรสมันมาแล้ว
ตอนเป็นเด็ก ผมจำได้ว่าบินเข้ามา
แล้วมีแถวยาวเหยียดรอผ่านศุลกากร
หมอปรีณา อาเฮอร์ วิสัญญีแพทย์
พูดง่ายๆ มันคือการรีดไถ
แม่ผมแกร่งมากและเธอพูดว่า "ฉันจะไม่จ่ายคุณหรอก
"ฉันไม่ได้มาที่นี่เพื่อขาย" เธอห้าวมาก
เธอเจ๋งไปเลย
ไอศวรรยา อาเฮอร์ นักเรียน
เธอตะคอกกลับ เจ้าหน้าที่ศุลกากรคอร์รัปชันพวกนั้น
ที่พยายามรีดไถเงินจากเธอ
ชาฮิด ไชห์ค เจ้าของธุรกิจขนาดเล็ก
ฉันเป็นคนแบบแม่คุณ
ฉันจะพูดว่า "ฉันจะไม่จ่ายให้เรื่องไร้สาระแบบนี้
"เพราะฉันไม่ได้ทำอะไรผิด"
ถึงฉันจะทำอะไรผิดไป
ฉันจะยอมจ่ายค่าปรับดีกว่า
มันเกิดขึ้นจริงใช่ไหม
ใช่ ฉันทะเลาะกับตำรวจหลายครั้ง ทั้งผู้ชายและผู้หญิง
แม่ของฉันต้องเข้ามาห้าม
ปกติเธอจะยอมจ่ายพวกเขาไป
คุณกลัวอะไร มีอะไรที่คุณกลัวไหม
มี
บางทีพวกเขาอาจทำร้ายร่างกายคุณ
หรือพูดจาหยาบคายอะไรทำนองนั้น
และฉันมักจะรีบอยู่
ฉันเคยลองอ้างว่า "ฉันมีคนไข้ฉุกเฉินรออยู่"
แล้วพวกเขาจะพูดว่า "คุณเป็นหมอเหรอ
"โอเค แทนที่จะจ่าย 400 เอามา 200 ก็พอ"
พวกเขาขอตรงๆ เลยเหรอ
ใช่ แบบนั้นเลย
คุณเคยเจอประสบการณ์คล้ายๆ กันไหม
เคย ผมกับครอบครัวเคยเจอ
ลูกพี่ลูกน้องผมคนหนึ่งประสบอุบัติเหตุ
พวกเขาไม่ได้ร่ำรวยอะไร ก็เลยไปโรงพยาบาลรัฐ
ซึ่งเป็นของรัฐบาล
เขาขาหักก็เลยยืนไม่ได้
เขาขอให้คนที่โรงพยาบาลช่วย
พาเขาขึ้นไปชั้นสอง
เพราะเขาต้องเข้าเฝือก
เขาขอสินบนก่อนเอารถเข็นมาให้
แล้วพาคุณขึ้นไปข้างบน
มันเป็นปัญหาใหญ่สำหรับสุขภาพคน
คุณเผื่อเงินไว้สำหรับเรื่องแบบนี้ไหม
อย่างเงินฉุกเฉินสำหรับคอร์รัปชัน
ใช่ บางคนเตรียมไว้นะคะ
พ่อของเพื่อนฉันเป็นทนายความ
เขามีลูกความที่มาหาเขาแล้วพูดว่า
"เราอยากเปิดร้านอาหารและเราทำ
"ทุกอย่างที่จำเป็นตามกฎหมายแล้ว
"ตอนนี้พวกเขาต้องการให้เรา จ่ายใต้โต๊ะให้พวกเขา"
พ่อของเพื่อนฉันพูดว่า
"จ่ายพวกเขาไปเถอะ คุณจะจ่าย
"ให้ผมเท่าไหร่ก็ตาม เราก็สู้พวกเขาไม่ได้
"แค่จ่ายพวกเขาไปเถอะ"
ฉันว่าในใจเราพร้อมจ่าย
แต่เราไม่รู้จำนวนที่แน่นอน
ที่เราจะต้องจ่าย
นั่นคือเหตุผลที่คุณไม่มีงบสำหรับสินบน
แต่ในใจคุณพร้อมจ่าย
ในใจเราพร้อมจ่าย
ผมเดาว่าต้องอยู่กับความกังวลตลอดเวลา
ใช่
ไม่ยากที่จะจินตนาการว่า คอร์รัปชันขนาดเล็ก
อย่างสินบนเล็กๆ น้อยๆ จะกลายเป็นเรื่องปกติ
แต่การติดสินบนเป็นแค่ หนึ่งในคอร์รัปชันหลายรูปแบบ
ที่เศรษฐกิจโลกเสิร์ฟให้ได้
นี่คือจานอื่นในเมนู
คอร์รัปชันมีหลายรูปแบบ
แต่ทั้งหมดเชื่อมโยงกับอำนาจ
ลองคิดดูว่า ถ้าคนที่บริหารร้านอาหารของคุณ
ใช้อำนาจของของตน มากกว่าแค่กินมันฝรั่งทอดฟรี
มันจะเป็นการติดสินบน ซึ่งมีคนยอมจ่ายเพื่อให้ฉันช่วย
- ขอถาดหน่อยครับ - "ขอถาดหน่อยครับ"
ไม่รู้สิ ให้ได้ไหม
เชิญเลยจ้า
การเล่นพรรคเล่นพวก ก็เป็นคอรัปชันรูปแบบหนึ่งที่เห็นทั่วไป
เช่นเวลาฉันจ้างงานน้องชายฉัน เดเรค
ซึ่งความสามารถของเขา รวมไปถึงการเกี่ยวดองกับฉันด้วย
คุณควรจะพูดว่า "ขอบคุณ"
มันเป็นมารยาททั่วไป
ยังมีเรื่องเอกสิทธิ์การค้าด้วย
เพราะเราจะซื้อของหวาน จากร้านค้าส่งที่เชื่อถือได้ทำไม
ในเมื่อเราจ่ายให้ตัวเองได้
จ่ายสองเท่า วันนี้เท่านั้น
ขอโทษนะ มีพลาสเตอร์ยาในนี้ด้วย
ยินดีด้วย เดเรคซุ่มซ่ามไปหน่อย
และฉันเกือบลืม เรื่องการรีดไถและแบล็กเมล
คงน่าเสียดาย
ถ้าครูฝึกมวยปล้ำของเธอรู้ว่า เธอไม่ควบคุมอาหาร
แล้วกินของหวานแสนอร่อยนี่
ไปซะดีๆ เถอะ
แถมมีการยักยอกเงินอีก
ซึ่งก็คือการขโมยนั่นเอง
เดเรค แอบมันไว้ใต้เบาะ
ได้เลยครับ
คอร์รัปชันช่างหอมหวานเสียจริง
เล็บเท้านี่เกินไปนะ
บ้าจริง เดเรค
คอร์รัปชันเห็นได้ง่าย เมื่อมีตัวร้ายแค่สองสามคน
คอยรีดไถชาวบ้าน
แต่เราจะรู้ได้ยังไงเวลามีปัญหาที่ใหญ่กว่า
ซึ่งเล็ดลอดเข้าไปในระบบแล้ว
นิวยอร์กซิตี
ผมกลับมานิวยอร์กอีกครั้งเพื่อหาคำตอบ
นิวยอร์ก
และคุยกับนักข่าว นิวยอร์กเกอร์ อดัม เดวิดสัน
เนื่องจากอดัม เป็นผู้อำนวยการสร้างรายการนี้ด้วย
เขาไม่ว่าหรอกถ้าผมจะแวะไปหา
- ว่าไง - ว่าไง เพื่อน
คุณให้คำจำกัดความ "คอร์รัปชัน" ว่ายังไง
คอร์รัปชันเหมือนหนังโป๊ไหม เราเห็นปุ๊บรู้ปั๊บหรือเปล่า
วันนี้เราคิดว่าคอร์รัปชัน เป็นการประพฤตินอกลู่นอกทาง
ความเลวร้ายที่เกิดขึ้นกับระบบเศรษฐกิจ ที่ควรจะไปได้ดี
แต่แนวความคิดนี้ใหม่มาก
ถ้าเราคิดถึงการปกครองแบบศักดินา
ซึ่งกษัตริย์มีอำนาจเบ็ดเสร็จ
และชาวบ้านเป็นทรัพย์สินของกษัตริย์
มันเป็นการโกงในระดับที่ทำให้ "คอร์รัปชัน" ดูเด็กๆ ไปเลย
เพราะไม่มีอะไรเหลือให้โกงแล้ว
- มันเป็นแบบนั้นอยู่แล้ว - มันเป็นแบบนั้นอยู่แล้ว
ฉะนั้นถ้าจะคิดว่ามันเป็นการคอร์รัปชัน
ก่อนอื่นเราต้องสร้าง เศรษฐกิจระดับกลางที่ไปได้ดี
และสามารถโกงได้
ผมว่ามันเป็นหลักการพื้นฐาน
ที่ต้องมีในประเทศที่โกงตั้งแต่ระดับพื้นฐาน
แทนที่จะโกงเป็นครั้งคราว
คือถามประธานาธิบดีหรือนายกรัฐมนตรี
"ใครมีอำนาจที่สุดในวงการคอนกรีต ในประเทศนี้"
แล้วถ้าคนคนนั้นรู้
หรือยิ่งไปกว่านั้นถ้าคนคนนั้น ทำธุรกิจกับคนนั้นอยู่
ก็เป็นสัญญาณว่า มันเป็นประเทศที่คอร์รัปชันสุดๆ เลย
น่าสนใจมาก โอเค
คอนกรีตเป็นตัวอย่างที่ดี
ในการมองปัญหาคอร์รัปชัน
ทั้งเรื่องที่ว่ามันทำงานกันยังไง และทำความเสียหายให้ผู้คนยังไง
เดี๋ยวก่อน ขอผมนึกภาพตามหน่อย
ได้สิ
เย้
โอเค เอาเลย
อะไรก็ตามที่ทำจากคอนกรีต มีสามองค์ประกอบ
สิ่งที่พวกเขาเรียกว่า "ส่วนผสมคอนกรีต" ทรายและหินนิดหน่อย
ซีเมนต์
และน้ำ
ซีเมนต์ในโครงสร้างซีเมนต์ที่ถูกต้อง
คิดเป็น 15 เปอร์เซ็นต์ ของส่วนประกอบโดยรวม
แต่มันเป็นค่าใช้จ่ายหลัก
ไอ้จู๋
มีผลตอบแทนมหาศาล ในการใช้ซีเมนต์ไม่มากนัก
ในการสร้างตึก
มันจะอยู่ได้แต่พังลงมาในที่สุด
เม็กซิโกซิตี ปี 2017
พระเจ้าช่วย
เวลาเราได้ยินข่าว
คน 250,000 คนตายในแผ่นดินไหว
มันไม่ใช่หายนะแผ่นดินไหว มันเป็นหายนะคอนกรีต
เฮติ ปี 2010
ในปี 2010 เฮติเจอแผ่นดินไหวขนาด 7.0
สร้างความเสียหาย กว่า 8.5 พันล้านดอลลาร์
และคร่าชีวิตไปกว่า 200,000 คน
ความเสียหายในเฮติ เปิดโปงการก่อสร้างไร้มาตรฐาน
ผู้รอดชีวิตมากมายชี้ไปที่คอนกรีต ไม่ได้มาตรฐาน
ว่าเป็นสาเหตุ ที่ทำให้เกิดความเสียหายรุนแรง
คอนกรีตไม่ได้คุณภาพยังส่งผลถึงชีวิต ในตุรกีในปี 1999
ในเสฉวนในปี 2008
ในเม็กซิโกในปี 2017 อีกด้วย
ในบางกรณี
ผู้รับเหมาที่ได้ประโยชน์ จากการสร้างด้วยคอนกรีตคุณภาพเลว
ยังได้ประโยชน์จากการสร้างใหม่อีกด้วย
ในเฮติ สัญญาก่อสร้างจำนวนมาก
ถูกส่งให้ญาติภรรยาของนายกรัฐมนตรี
ซึ่งก่อให้เกิดคำถามมากมาย
สิ่งที่เราเห็นในประเทศคอร์รัปชันคือ
องค์ประกอบพื้นฐานของชีวิต
เช่น คอนกรีต น้ำเพื่อการบริโภค ไฟฟ้า
สายโทรศัพท์ เรื่องน่าเบื่อพวกนี้
กลายเป็นที่มาของความร่ำรวยมหาศาล ของชนชั้นสูง
มันทำให้สังคมไม่พัฒนา
มันทำให้เศรษฐกิจไม่เจริญอย่างยั่งยืน
และเผื่อคุณคิดว่า มันไม่น่าจะเกิดขึ้นในอเมริกา
ในปี 2006
ผู้รับเหมาหกคนถูกจับ เพราะบทบาทของพวกเขา
ในโครงการก่อสร้างบิกดิกในบอสตัน
มันเป็นโครงการทำถนนที่แพงที่สุด ในประวัติศาสตร์
ใช้เงินถึง 243 พันล้านดอลลาร์ และรถติดอีก 15 ปี
ยังไม่รวมความเสียหายจากการรั่ว ข้อบกพร่องต่างๆ และคนตายหนึ่งคน
อุบัติเหตุในโครงการบิกดิกในบอสตัน คร่าชีวิตหญิงในรถ
คอร์รัปชันยังเป็นการผลัก
บริษัทที่ถูกกฎหมายออกไปอีกด้วย
มันเป็นพลังไม่ดี
ที่ทำร้ายหัวใจของ
สิ่งที่ทำให้โลกสมัยใหม่เป็นโลกที่ดี
ผมเริ่มเข้าใจแล้วว่า ผลของคอร์รัปชันรุนแรงขนาดไหน
ตอนนี้ผมอยากเห็นวายร้ายตัวนี้ใกล้ๆ
บางทีที่ไหนสักแห่ง ผมอาจได้สัมผัส
ธุรกิจหลากหลายที่มีการโกง
หรือบางทีอาจเห็นสิ่งแวดล้อมดั้งเดิม ของมันในป่าเลยก็ได้
คอร์รัปทัวร์ ปราก
มันเป็นสิ่งที่
ปราก
สาธารณรัฐเช็ก
นำเสนอสถานที่ท่องเที่ยวที่พิลึกที่สุดในปราก
เดอะ คอร์รัปทัวร์
เอาละ
นี่คือคอร์รัปทัวร์
ที่จริงสิ่งที่เราจะให้ดูที่นี่ในปราก
เป็นสิ่งที่ดีที่สุดของสิ่งที่เลวร้ายที่สุด
เพเตอร์ โชเรคมีความคิดที่จะเริ่ม คอร์รัปทัวร์ในปี 2012
เพเตอร์ โชเรค ผู้ก่อตั้ง คอร์รัปทัวร์
เพราะตั้งแต่ปีนั้น รัฐสภาแห่งสาธารณรัฐเช็ก
ได้ติดสินบนและกระทำการทุจริต อย่างไม่หยุดยั้ง
ซึ่งเขานำมาใช้ทำทัวร์ได้
เช่น ในปี 2013
ตอนนายกรัฐมนตรีซึ่งบริหารงาน บนพื้นฐานของการต่อต้านคอร์รัปชัน
ลาออกท่ามกลางข่าวการติดสินบน
เราชอบคอร์รัปชัน เพราะเราเป็นคอร์รัปทัวร์
เราชอบเวลาเขาทำข้อตกลงที่น่าสงสัย
และเวลาพวกเขาทำมันอย่างเปิดเผย
คุณจะได้มีอะไรทำมากขึ้น
แน่นอน
ปรากเป็นเมือง ซึ่งไม่เคยหยุดให้วัตถุดิบกับเพเตอร์เลย
เช่น อุโมงค์แบลงกา โครงการก่อสร้างมหึมาเกินงบ
เกินงบไป 267.3 ล้านดอลลาร์
พูดง่ายๆ คือ เป็นบิกดิกเวอร์ชันยุโรปตะวันออก
และโรงพยาบาลรัฐโมโตล
ซึ่งหมอถูกกล่าวหาว่า เลือกรักษาแต่คนไข้วีไอพี
ที่จริง ทัวร์นี้ไม่มีอีกแล้ว
เพราะรัฐบาลบอกเพเตอร์ว่า เขาทำธุรกิจต่อไม่ได้ถ้าไม่จ่ายให้พวกเขา
คุณชอบอะไรในงานของคุณ
คุณชอบอะไรที่สุดในการออกทัวร์แบบนี้
โดยปกติ คอร์รัปชันหาเงินจากธุรกิจ
ตอนนี้เราเป็นธุรกิจที่หาเงินจากคอร์รัปชัน
เจ๋งดี
แบบถูกกฎหมายนะ โอเคไหม
คอร์รัปทัวร์ของเพเตอร์เป็นการตบหน้า
ผู้มีอำนาจซึ่งโกงกินประชาชนชาวเช็ก
รวมของว่างด้วย
- คุณกัดมันได้เลย - ผมกัดมันได้เลยเหรอ
มีถั่วผสมอยู่ไหม โอเค
มีกระทั่งพิธีจบการศึกษาในตอนท้าย
ผมเพิ่งจ่ายค่าปริญญาสาขาคอร์รัปชันไป
ซึ่งดูเป็นเรื่องถูกต้อง
เพื่อจะเข้าใจให้ลึกซึ้งขึ้น
ผมต้องไปเรียนจาก คนที่จริงจังกับหัวข้อนี้มากกว่านี้
สวัสดี ผมมาพบเดวิด ออนดรอกชา
- เชิญขึ้นไปข้างบน - ขอบคุณครับ
ทรานแพเรนซี อินเตอร์เนชันแนลเป็น องค์กรต่อต้านคอร์รัปชันชั้นนำของโลก
ที่มีสำนักงานร้อยแห่งทั่วโลก
เดวิด ออนดรอกชา - ผู้อำนวยการบริหาร สำนักงานสาธารณรัฐเช็ก
เดวิด ออนดรอกชาเป็นส่วนหนึ่งของ ทีมผู้เชี่ยวชาญการต่อต้านคอร์รัปชัน
แม้เดวิดจะจริงจังมาก เรื่องการต่อต้านคอร์รัปชัน
เหมือนคนอื่นที่ผมเจอในปราก
เขายังเล่นสนุกแบบแปลกๆ กับมันอีกด้วย
เหมือนเกมคอร์รัปชันเพื่อการศึกษาเกมนี้
เป้าหมายของเกมคือทำให้ตัวเองรวย
และซื้อนักการเมืองให้ได้มากที่สุด
คุณจะใช้เงินซื้ออิทธิพลของพวกเขา
ผมว่าคนมากมายที่กำลังดูอยู่
ต้องพูดว่า "เราแย่แล้ว
"ไม่มีทางที่ฉันจะสร้างความแตกต่าง ในเรื่องอะไรได้"
และเห็นชัดว่าคุณไม่เชื่ออย่างนั้น ไม่งั้นคุณคงไม่ทำงานที่นี่
การเป็นนักเคลื่อนไหวต่อต้านคอร์รัปชัน
ไม่ใช่เรื่องง่าย
เราเจอศัตรูที่แข็งแกร่งมาก
ทั้งด้านการเงินและอำนาจ
แต่เรายังสร้างความแตกต่างได้
แต่ในหลายภูมิภาคของโลก
มันเป็นงานที่อันตรายมาก
และเราเสี่ยงชีวิตของเรา
ผมเป็นคนชอบการเมือง ผมก็เลยชอบเล่นบทนี้
และมันเป็นสิ่งที่ทำให้ผมตื่นเต้นได้เสมอ
กลยุทธ์อย่างหนึ่งที่ทรานแพเรนซี อินเตอร์เนชันแนลใช้เพื่อหยุดคอร์รัปชัน
คือดัชนีชี้วัดการตระหนักรู้เรื่องคอร์รัปชัน
ซึ่งสำรวจนักธุรกิจนานาชาติ
แล้วจัดอันดับ 180 ประเทศทั่วโลก
เรื่องชื่อเสียงของความน่าเชื่อถือ โดยอันดับหนึ่งถือว่าดีที่สุด
1 นิวซีแลนด์
และอันดับ 180 แย่ที่สุด
180 โซมาเลีย
อะไรคือความเสียหายของคอร์รัปชัน ทำไมเราต้องสนใจด้วย
คำตอบง่ายๆ คือเงิน
เงินสาธารณะที่ควรใช้ไปกับ
บริการสาธารณะกำลังถูกใส่
ลงในกระเป๋าคนบางกลุ่ม มันง่ายมาก
ถ้าคุณขุดคุ้ยให้ลึกขึ้น คุณจะพบว่า
มีเรื่องไม่น่าเชื่อและขั้นตอนไม่น่าเชื่อ
ข้อตกลงของรัฐบาล
ถูกชักใยในระดับที่มหึมามาก
ในท้ายที่สุด มันเป็นรูปแบบคอร์รัปชันขั้นสูงสุด
มันก็ดีทั้งนั้น แต่มันไม่ตลก
เราทำให้มันตลกได้ยังไง
คอร์รัปชันไม่ใช่เรื่องตลก
โดยเฉพาะในรัฐบาลระดับสูง
มันคือ "คอร์รัปชันขนาดใหญ่"
ผู้บริหารประเทศของฉันคุมอำนาจ และความมั่งคั่งของเขา
และอยากทำตัวเหมือนเทพเจ้า
อีกอย่างเขาแอบดูทุกคนอยู่
วงในของเขาอ้วนขึ้นและรวยขึ้นเรื่อยๆ
ในขณะที่พวกเราที่เหลือ ตรากตรำอยู่ในโรงงาน
เขาตั้งชื่องี่เง่าให้ตัวเองด้วย
"ซานตาคลอส"
ทุกอย่างเริ่มต้นเมื่อซานตาที่รัก ยึดอำนาจของทรัพยากรสำคัญ
ของขวัญคริสต์มาส
ตอนนี้คนต้องติดสินบนเขาด้วยนมและคุกกี้
ระหว่างนี้ พวกเราที่เป็นคนผลิตของขวัญจริงๆ
เราขาดอาหารอย่างหนัก จนเราโตไม่เต็มที่
มันคือคริสต์มาสอีฟที่ไหนสักแห่ง
ไม่มีสินน้ำใจตอบแทนการทำงานหนัก หรือนวัตกรรมใดๆ
เพราะอีตาคลอสจะแอบอ้างชื่อไปหมด
คุณไม่รู้หรอกว่าเขามีอำนาจคุมคนขนาดไหน
รู้ไหม เหมือนพ่อแม่ไง
พ่อแม่ซื้อของขวัญให้ลูก ด้วยเงินของพวกเขาเอง
แต่กลับพูดว่าซานตาเป็นคนซื้อมัน
โง่เขลาเหลือเกิน
อยากรู้ลักษณะ ของคอร์รัปชันขนาดใหญ่อีกข้อนึงเหรอ
เรื่องเปลี่ยนกฎ
มาเป็นการให้รางวัล "คนดี" ในสายตาของซานตาที่รัก
และลงโทษคนที่เหลือด้วยไอ้นี่ไงล่ะ
ไอ้เวรนั่นจดชื่อคนด้วยนะ
เขาจดชื่อคน!
คนต่อแถวรอเป็นชั่วโมง
เพียงเพื่อจะมีสิทธิ์อ้อนวอนแทบเท้าเขา
ตานั่นไม่ทำอะไรเลย
เขาทำงานหนึ่งวันต่อปี
แบบว่า "โฮ่ โฮ่ โฮ่ มานั่งบนตักฉันสิ"
เหรอ ไอ้บ้าหน้าบาน
เขาอยู่นี่
แย่แล้ว ตำรวจขั้วโลกเหลือ
กระจายเรื่องของผมออกไป
อย่าเอาผมไปวางขายนะ
กัวลาลัมเปอร์
มาเลเซีย
ประเทศหนึ่งที่เศรษฐกิจย่ำแย่ เพราะคอร์รัปชันขนาดใหญ่
อยู่อันดับที่ 62 ในการจัดอันดับ ของทรานแพเรนซี อินเตอร์เนชันแนล
มาเลเซีย
ไม่นานมานี้มาเลเซียมีข่าวคอร์รัปชัน ที่ใหญ่ที่สุดในประวัติศาสตร์ชาติ
นายกรัฐมนตรี คุณดูมีความสุขดี
ผมขอถามหน่อยครับ ทำไมคุณยังไม่ลาออก เพราะการเกี่ยวข้องส่วนตัว
กับข่าวคอร์รัปชันระดับโลกครับ
ฉันคิดว่าหัวข้อข่าวใหญ่เป็นการเปิดโปง
ว่านายกรัฐมนตรีรับเงิน
เจ็ดร้อยล้านดอลลาร์
เข้าบัญชีธนาคารส่วนตัวในธุรกรรมเดียว
แคลร์ ริวแคสเซิล บราวน์ นักข่าว
นี่คือแคลร์ ริวแคสเซิล บราวน์
นักข่าวที่เกิดในมาเลเซีย ผู้เปิดโปงเรื่องที่ว่า
นายกรัฐมนตรีของมาเลเซีย นาจิบ ราซัค
รับเงินจากกองทุนของรัฐที่เรียกว่า วันเอ็มดีบี
มีการแก้ข่าวมากมายว่าเขาระดมทุนนี้
และเขาจะเอามันไปลงทุนให้มาเลเซีย
และมันจะทำให้มาเลเซียรวยมาก
ด้วยการลงทุนที่ได้ผลกำไรเหล่านี้
วันเอ็มดีบีระดมเงินหลายพันล้านดอลลาร์ จากนักลงทุนทั่วโลก
รวมทั้งโกลด์แมน แซคส์ และสมาชิกราชวงศ์ซาอุฯ
แต่เงินนั้นไม่ได้กลับคืนให้คนมาเลเซีย
เงินเข้าบัญชี โจ โลว์ ผู้รับมอบอำนาจ
โจ โลว์ นักการเงินชาวมาเลเซีย
ซึ่งตอนนี้สร้างชื่อก้องโลกให้ตัวเอง
ในฐานะเสือผู้หญิงแห่งโลกตะวันตก ในยุคของเรา
โจ โลว์เป็นผู้สมคบคิดฟอกเงิน ของนายกรัฐมนตรีนาจิบ
และเขาใช้เงินวันเอ็มดีบี
ไปซื้อเรือยอชต์ รูปวาดปิกาโซ
และปาร์ตี้กับคนรวยและคนดัง อย่างปารีส ฮิลตันและลูดาคริส
และแน่นอน ลีโอ
ซึ่งเขาเจอระหว่างให้ทุนสร้าง... พร้อมไหม หนังเรื่อง คนจะรวยช่วยไม่ได้
ร่วมกับริซา อาซิซ ลูกบุญธรรมของนาจิบ
โจ โลว์มอบภาพปิกาโซให้ลีโอ เป็นสัญลักษณ์แห่งมิตรภาพอีกด้วย
เหมือนที่เพื่อนเขาทำกัน
มันเป็นลักษณะ
เหมือนสิ่งที่เกิดขึ้นในกรณีของโจราธิปไตย
- เงินถูกใช้ไปทั่วโลก - ใช่
ขณะที่โจ โลว์ปาร์ตี้ไปทั่วโลก
นายกรัฐมนตรีและภรรยาของเขา โรสมาห์ มันซอร์
ใช้ชีวิตหรูหรา
มีทั้งแมนชัน รถหรูและกระเป๋าเบอร์กิน
ราคาสูงถึง 150,000 ดอลลาร์ต่อชิ้น
และทั้งหมดนี้เกิดขึ้นระหว่างที่ หนี้ของมาเลเซียพุ่งสูงขึ้น
25 พันล้านดอลลาร์
ฟังดูเหมือนพวกเขา ค่อนข้างเปิดเผยกับเรื่องนี้ด้วย
ไม่ใช่ว่าเขาทำอะไรลับๆ แล้วหวังว่าจะไม่มีใครสังเกต
ไม่มีนักข่าวที่ไหนอยากเขียนเรื่องสำคัญ เกี่ยวกับรัฐบาล
ที่จริงพวกเขากลัวเกินกว่า
จะเจาะเรื่องสำคัญเกี่ยวกับรัฐบาลด้วยซ้ำ
ดังนั้นสิ่งที่ฉันทำลงไปก็คือพูดว่า
"นี่ นั่นคือ... การเป็นนักข่าว เป็นเรื่องของการวิจารณ์ผู้มีอำนาจ
"มันเป็นเรื่องการนำผู้มีอำนาจ มารับผิดชอบ"
และเรื่องนี้ก็กระหึ่มขึ้นมา
เขาพยายามควบคุมสถานการณ์ เขาพยายามควบคุมฉัน
จากนั้นเป็นต้นมา เป็นเวลาสองปีจากนั้น
เรามีนายกรัฐมนตรี ที่ใช้อำนาจของเขาอย่างเต็มที่
เพื่อไม่ให้ตัวเองพ้นจากตำแหน่ง
มันทำให้คนยิ่งโกรธมากขึ้น
หนึ่งในคนที่อ่านเรื่อง การหาประโยชน์ของนาจิบ
แล้วรู้สึกโกรธ
แล้วพ่นสีและติดสติ๊กเกอร์เต็มไปหมด
ศิลปินข้างถนน ฟาห์มี เรซา
ผมคิดว่าผมได้จิตสำนึกทางการเมือง
และจิตวิญญาณแห่งการต่อต้านที่ผมมี
จากดนตรีพังก์
สำหรับคนที่พูดว่า
"ไอ้พังก์คนนี้ไม่เข้ากับ ค่านิยมตะวันออกของเรา"
ผมขอพูดว่า "ไปตายซะ"
ฟาห์มี เรซา ศิลปินและนักเคลื่อนไหว
ฟาห์มีเบื่อรัฐบาลของเขา ที่ขโมยจากประชาชน
และเขาใช้ความอึดอัดนั้นสร้างงานศิลปะ
ทำโปสเตอร์ล้อเลียนนาจิบว่าเป็นตัวตลก
เราทุกคนที่นี่โกงกินกันทั้งนั้น
โปสเตอร์อันนี้ที่เขียนว่า "เราทุกคนที่นี่โกงกินกันทั้งนั้น"
บอกผมหน่อยว่า
มันมีผลกับชีวิตประจำวัน ของคนมาเลเซียยังไงบ้าง
นายกรัฐมนตรีและภรรยาของเขาใช้ชีวิต
หรูหราฟู่ฟ่า
ถือกระเป๋าเบอร์กินและมีเพชรพลอย
ในขณะที่คนยังยากจน
ไม่มีน้ำประปา น้ำสะอาด
และไม่มีไฟฟ้า บางคนไม่มีบ้านอยู่
บริษัทวันเอ็มดีบีสร้างหนี้ก้อนโต
เพราะคอร์รัปชันและเพราะลงทุนไม่ดี
และใครต้องชดใช้เงินนั่น
เราไง คนจ่ายภาษี
ย้อนกลับไปปี 2015 รัฐบาลเริ่มใช้
ระบบภาษีใหม่ จีเอสที
ภาษีสินค้าและบริการ
พยายามหาเงินเพิ่มขึ้นจากเรา
เพื่อจ่ายหนี้ของพวกเขา คอร์รัปชันของพวกเขา
หลังบังคับใช้จีเอสที
ค่าครองชีพก็สูงขึ้นทันตาเห็น
คนซื้ออาหารที่แพงขึ้น
ผมคิดว่ามันมีผล กับชีวิตประจำวันของเราแบบนั้น
ผมคิดว่าสำหรับพวกเราบางคน ซึ่งรับมันไม่ได้อีกแล้ว
เราแสดงออกแบบนี้
คุณต้องหาที่ระบาย แน่นอน
ผมคิดภาพนี้ขึ้นมา
มันเป็นโปสเตอร์แรกที่ผมทำ
เจ๋งดี
ผมเอารูปนาจิบจากหน้าเฟซบุ๊กของเขา
มาวาดรูปตัวตลกบนหน้าเขา
แล้วผมก็โพสต์ลงโซเชียลของผม
หมดเวลาแล้ว
ผมเดาว่าถึงจุดหนึ่งเรื่องนี้ต้องร้ายแรงขึ้น
ความกลัวในมาเลเซียเป็นเรื่องจริง
เพราะตำรวจและผู้มีอำนาจ
มีอำนาจมากและสามารถจับคุณได้
และนั่นคือสิ่งที่เกิดขึ้นกับผม
ผมถูกตัดสินว่าผิดและจำคุก
เพราะข้อความทวีตธรรมดาข้อความหนึ่ง
นานแค่ไหน
จำคุกหนึ่งเดือนและปรับสามหมื่นริงกิต
ประมาณหกถึงเจ็ดพันดอลลาร์สหรัฐ
ขอพลังจงอยู่กับท่านมั้ง
ช่วงหนึ่งถึงสองปีถัดมา
ภาพตัวตลก กลายเป็นสัญลักษณ์ของการประท้วง
มันขยายวงไปสู่การเคลื่อนไหวทั้งหมด
ของการต่อต้านและขัดขืน
ต่อนาจิบและรัฐบาลคอร์รัปชันของเขา
คนอย่างฟาห์มีและแคลร์ ใช้เสียงของพวกเขา
โหมไฟแห่งการต่อต้าน
ไม่นานนัก ประตูระบายน้ำก็เปิด และมีเสียงใหม่ๆ เข้าร่วม
ลุกฮือขึ้นเพื่อล้มนาจิบ
คุณช่วยอธิบายความเกี่ยวข้อง ทางการเมืองของคุณกับพ่อคุณตอนนี้ได้ไหม
พ่อคุณเป็นใคร ทำไมเราถึงต้องคุยกับคุณ
พ่อฉันเป็นใครเหรอ อืม โอเค พ่อฉันเป็น...
ผมไม่ได้หมายความว่า "พ่อคุณเป็นใคร" แต่คงใช่มั้ง
- พ่อคุณเป็นใคร - ใช่
นูรูล อิซซาห์ อันวาร์ สมาชิกรัฐสภา
นูรูล อิซซาห์ อันวาร์ เป็นสมาชิกรัฐสภามาเลเซีย
ซึ่งถูกจับกุมเพราะพูดต่อต้านฝ่ายรัฐบาล
เธอสนับสนุนพ่อของเธอ ผู้นำฝ่ายค้าน
ซึ่งถูกรัฐบาลมาเลเซียจำคุกมาหลายครั้ง
ด้วยข้อหาที่หลายคนเชื่อว่า เป็นเพราะการเมือง
พ่อคุณเคยพูด เรื่องการต่อต้านคอร์รัปชันนานมาแล้ว
สำหรับรัฐบาลของนาจิบ มันมากเกินไป
มันเป็นคอร์รัปชันต่อหน้าต่อตา
มันเหมือนการโอ้อวดความมั่งคั่ง
พระเจ้า กระเป๋าเบอร์กิน
เราชนะสถิติ
เราเป็นแชมป์ กระเป๋าเบอร์กินมากที่สุดในโลก
นอกจากนี้คนยังรู้สึกถึงผลทางเศรษฐกิจ
เขาตัดสินใจบังคับใช้
ภาษีสินค้าและบริการ
ราคาสินค้าเพิ่มขึ้นแต่ค่าแรงไม่เพิ่มไปด้วย
มันเป็นเรื่องน่าตกใจ
เพราะมาเลเซียเป็นรัฐสวัสดิการ
มีการให้ความช่วยเหลือมากมาย
เราอยากทำให้ช่องว่าง ระหว่างคนรวยกับคนจนแคบลงจริงๆ
ความยากจนยังเป็นปัญหาอยู่
เรามีเด็กในย่านยากจนในกัวลาลัมเปอร์
ดิ้นรนให้ได้กินมากกว่ามื้อเดียวต่อวัน
การขาดแคลนอาหารเลวร้ายกว่าในกาน่า
หลังจากนั้นสถานการณ์ก็เลวร้ายที่สุด
เพราะคนทนไม่ไหวอีกแล้ว
ในวันเลือกตั้งปี 2018
ทุกโพลระบุว่าพรรครัฐบาลของนาจิบ จะคงอำนาจได้แน่นอน
แต่ประชาชนที่โกรธเคือง ออกมาใช้สิทธิ์สูงสุด
เพื่อพิสูจน์ว่าโพลผิด และโหวตให้เขาพ้นอำนาจ
นายกรัฐมนตรีนาจิบ ราซัคแพ้ ขณะที่ฝ่ายค้านครองชัยชนะในมาเลเซีย
นายกรัฐมนตรีคนใหม่คือ มหาเธร์ โมฮัมหมัด วัย 92 ปี
และรองนายกฯ คนใหม่ของเขา อันวาร์ อิบราฮิม พ่อของนูรูล
ซึ่งถูกปล่อยตัวจากคุก
ในการเปลี่ยนอำนาจ ซึ่งเทียบได้กับเนลสัน แมนเดลา
ตอนนี้ที่คนกำลังหวังให้คุณ
มีมาตรการต่อต้านคอร์รัปชัน เพื่อความก้าวหน้า
คุณคิดยังไงว่าอะไรทำได้
อะไรสำคัญ จะใช้หน้าที่ทางการเมือง ทำอะไรกับมันได้บ้าง
มันจะเป็นช่วงเวลายากลำบาก สำหรับมาเลเซีย
ในทางเศรษฐกิจ เรากำลังโดนผลกระทบ
จากหนี้ หนี้ที่ขยายตัวมากขึ้น เพราะวันเอ็มดีบี
และเราต้องบริหารมันอย่างถูกต้อง
เพื่อให้มั่นใจว่าคนมาเลเซียทั่วไป ไม่รู้สึกถึงผลกระทบ
ไม่ว่าอะไรจะเกิดขึ้น เราต้องจบเรื่องนี้ให้ได้
นาจิบกับภรรยาผู้หลงใหลกระเป๋าเบอร์กิน ถูกยึดทรัพย์
ทั้งคู่ถูกตั้งข้อหาคอร์รัปชัน
โจ โลว์ถูกตั้งข้อหาเช่นกัน และกำลังหลบหนีอยู่
มาเลเซียอ้างว่าโจ โลว์ นักโทษหนีคดีวันเอ็มดีบีลี้ภัยในจีน
แย่ไปกว่านั้น ลีโอปฏิเสธของขวัญของเขา
แล้วคืนภาพของปิกาโซให้รัฐบาล
พ่อของนูรูล จะได้ปกครองประเทศแน่นอนแล้ว
มีความหวังอยู่ลิบๆ ว่าจะมีมาเลเซียที่ไร้คอร์รัปชัน
แต่การกำจัดคอร์รัปชันจะเป็นจริงได้แค่ไหน
ในเมื่อมันแทรกซึมเข้าไปในสังคม ในระดับสูงสุดแล้ว
ผมไม่ต้องไปหาคำตอบที่ไหนไกล
เพราะเพื่อนบ้านมาเลเซีย สิงคโปร์
ซึ่งเคยเป็นส่วนหนึ่งของมาเลเซีย จนถึงปี 1965
มีชื่อเสียงในการไร้คอร์รัปชันจนน่ากลัว
แต่ก่อนเราจะรู้ว่าประเทศที่เป็นเกาะนี้ ใสสะอาดขนาดนี้ได้ยังไง
มีบางอย่างที่ผมต้องกำจัดจากระบบของผม
สิงคโปร์รู้จักกันดี ในเรื่องกฎหมายที่เคร่งครัดสุดๆ
ตัวอย่างเช่น ไม่กดชักโครก ห้องน้ำสาธารณะจะถูกปรับ 150 ดอลลาร์
หรือถ้าผมมีธุระสำคัญ และต้องขอยืมไวไฟของเพื่อนบ้าน
ในสิงคโปร์ มันถือเป็นการแฮก
ผมกำลังเสี่ยงเสียค่าปรับหมื่นดอลลาร์ และอาจถูกจำคุกสามปี
หรือผมอยากได้อากาศบริสุทธิ์เขตร้อน
ระหว่างที่รีดผ้า
การเปลือยกายในบ้านที่เปิดหน้าต่างไว้
อาจทำคุณเสียเงินสองพันดอลลาร์ และจำคุกสามเดือนได้
การเล่นดนตรี ที่ก่อความรำคาญในที่สาธารณะ
อาจถูกปรับหนึ่งพัน
เรื่องอื่นที่ต้องหลีกเลี่ยง
การขายหมากฝรั่ง
การดื่มน้ำบนชานชาลาสถานีรถไฟ
การให้อาหารนกพิราบ
การวาดภาพบนกำแพงมีโทษจำคุก และปรับจำนวนเงินสูง
และเฆี่ยนสามถึงแปดครั้ง
เอาหัวหอม เห็ด เพิ่มซอส แต่ไม่เอาชีส
ผมรู้ว่ามันพิลึกหน่อย
นี่ไม่ผิดกฎหมาย ผมแค่กำลังสั่งพิซซ่า
โอเค ผมพร้อมแล้ว
สิงคโปร์
กฎหมายที่เคร่งครัดของสิงคโปร์ เป็นส่วนหนึ่งของนโยบายจากล่างขึ้นบน
เพื่อต่อต้านการคอร์รัปชัน
ถ้าทุกคนกลัว เกินกว่าจะคิดก่ออาชญากรรมขนาดเล็ก
ไม่มีทางที่พวกเขาจะเสี่ยง ทำเรื่องที่ใหญ่กว่า
คุณจะกล้าติดสินบนในประเทศ
ที่มีตู้ส่งเสริมให้คุณเปิดโปงเพื่อน และเพื่อนบ้านขี้โกงของคุณเหรอ
แจ้งเรื่องร้องเรียนการคอร์รัปชันของคุณ ได้ที่นี่
ศูนย์วัฒนธรรมและรายงานการคอร์รัปชัน
คอร์รัปชันเป็นมะเร็งรูปแบบหนึ่ง
มันเริ่มจากเล็กๆ แต่ถ้าคุณไม่กำจัดมัน
ในขั้นแรก มันจะแพร่ไปทุกส่วนของร่างกาย
เมื่อมันเกิดขึ้นแล้ว ระบบร่างกายทั้งหมดจะหยุดทำงาน
ชิน วี เลียมเป็นรองผู้อำนวยการ หน่วยสืบสวนสาธารณะ
ที่กรมสืบสวนการคอร์รัปชันในสิงคโปร์
หน่วยงานภาครัฐที่จริงจังมาก เรื่องการคอร์รัปชัน
และภูมิใจที่จริงจังมากกับเรื่องนี้
สำนักงานซีพีไอบี มีพิพิธภัณฑ์ต่อต้านการคอร์รัปชันด้วย
ซึ่งแสดงช่วงเวลาอันยิ่งใหญ่ ของการบังคับใช้ที่เข้มงวด
แม่บ้านถูกพบว่าทำผิดกฎหมาย
ด้วยการดื่มน้ำในสถานีรถไฟ
เจ้าหน้าที่รปภ.จับเธอได้ขณะกระทำการอยู่
เขาขอเงินสามร้อยดอลลาร์ เพื่อปล่อยตัวเธอไป
ในกรณีนี้ เราเอาผิดเจ้าหน้าที่รปภ.
โอเค
มันดูเหมือนการกระทำความผิดเล็กน้อย
แต่ถ้าเราปล่อยให้มันเกิดขึ้น
เรานึกภาพผลของมันออกเลย
ผู้ก่อตั้งของเรามุ่งมั่น
ที่จะกำจัดคอร์รัปชันในสิงคโปร์
ตั้งแต่แรก
ดังนั้นในสิงคโปร์ เราใช้นโยบายไม่ยินยอมโดยเด็ดขาด
นโยบายดูจะได้ผล
ชื่อเสียงในการต่อต้านการคอร์รัปชัน ของสิงคโปร์ดึงดูดธุรกิจ
และนำไปสู่ผลประโยชน์ทางเศรษฐกิจ อย่างแท้จริง
ชาวต่างชาติรู้สึกปลอดภัยในการลงทุนที่นี่
ทำให้มันเป็นหนึ่งในศูนย์กลางการธนาคาร และการเงินของเอเชีย
ปีที่แล้ว ในปี 2017
เราสืบสวนคดีทั้งสิ้น 103 คดี
มีรูปแบบประเภทของคอร์รัปชัน
ที่คุณเห็นว่าเกิดขึ้นจริงๆ ไหม
ส่วนใหญ่เป็นความผิดเล็กน้อย
แต่เรามีจำนวนการคอร์รัปชันพอสมควร
ที่เกี่ยวข้องกับเจ้าพนักงานภาครัฐ
หรือนักธุรกิจภาคเอกชน
ดูเหมือนเราควรจำไว้ว่าแม้จะมี
การจัดอันดับ ของทรานแพเรนซี อินเตอร์เนชันแนล
อันดับของอิสรภาพสื่อในสิงคโปร์ต่ำมาก
อิสรภาพสื่อโลก สิงคโปร์ 132 จาก 180
มันยากที่จะได้ความคิดเห็นที่ปราศจากอคติ
เรื่องประเภทของคอร์รัปชันขนาดใหญ่ ที่อาจไม่มีการรายงาน
แต่ปีที่แล้ว มีข่าวสำคัญหลุดออกมาว่า
เคปเปิล อิงค์ บริษัทสิงคโปร์ที่เกี่ยวข้อง กับรัฐซึ่งทำธุรกิจผลิตเครื่องขุดเจาะน้ำมัน
การติดสินบนของเคปเปิล ทำลายภาพใสสะอาดของสิงคโปร์
น้ำมัน สินบน นักการเมือง เกิดอะไรขึ้นกับสิงคโปร์ "แสนสะอาด"
จ่ายสินบนเพื่อให้ได้งานในต่างประเทศ
ข่าวนี้สร้างความสั่นคลอนให้คนสิงคโปร์ อย่างอาจารย์สอนธุรกิจ ยูจีน แทน
อาจารย์ยูจีน แทน มหาวิทยาลัยการจัดการสิงคโปร์
สิ่งที่คนสิงคโปร์ไม่พอใจ
เมื่อพูดถึงกรณีของเคปเปิล
คือเคปเปิลเป็นบริษัทที่เกี่ยวข้องกับรัฐบาล
- ใช่ - ใช่
รัฐบาลของสิงคโปร์เหรอ
ใช่ บริษัทเหล่านี้จะไม่มีวันกล้ายุ่งเกี่ยว
กับการคอร์รัปชันซึ่งๆ หน้าในสิงคโปร์
แต่ดูเหมือนพวกเขาทำงาน ตามกฎหมายคนละชุดกัน
เวลาอยู่ต่างประเทศ
ไอเดียของการไม่มีคอร์รัปชันนี้ การเคร่งครัดไม่ว่าจะแลกด้วยอะไร
ยั่งยืนในประเทศอย่างสิงคโปร์หรือเปล่า
มันยากลำบากมาโดยตลอด
เมื่อเราได้ปกครองตนเองจากอังกฤษ
คอร์รัปชันค่อนข้างจำกัดแค่บางส่วน
และที่นี่ยังไม่มีอะไรในตอนนั้น
อาหารส่วนใหญ่ของเราต้องนำเข้ามา
น้ำก็ต้องนำเข้ามาเช่นกัน
ไม่มีทรัพยากรธรรมชาติเลย
นั่นหมายความว่าเราต้อง
ทำตัวเองให้เป็นที่รู้จักในโลก
ด้วยตัวเราเองและสิ่งที่เราทำได้
คือการเป็นสถานที่ซึ่งคนมาทำธุรกิจได้
ลงทุนที่นี่ ท่องเที่ยวในภูมิภาคไปด้วย
คอร์รัปชันเป็นเรื่องที่ยอมไม่ได้
เพราะผมคิดว่าสังคมคงจะ
ยากจนลงอย่างมาก และนักลงทุนจะไม่มาหาเรา
ผมคิดว่า "ความเชื่อมั่น" สำหรับผม
เทียบเท่ากับเงินของเรา
ผมคิดว่าไม่ควรมีความลำพองตน
ถ้าเราพูดถึงการต่อต้านการคอร์รัปชัน
มันหมายถึงการทำสิ่งที่ถูกต้อง
แม้จะไม่มีใครเห็น
แต่ถ้าวิธีที่เคร่งครัดและยอมไม่ได้เด็ดขาด
ต่อการคอร์รัปชันอย่างของสิงคโปร์ ยังป้องกันไม่ได้
มีไอเดียอะไรอย่างอื่น ที่จะหยุดคอร์รัปชันได้บ้าง
มุมไบ
อินเดีย
ผมต้องกลับไปอินเดียเพื่อดูว่า
คนคิดต่างมีแนวคิดแปลกๆ ยังไงบ้าง
อาจารย์คูชิค บาซู อดีตหัวหน้านักเศรษฐศาสตร์ ธนาคารโลก
อาจารย์คูชิค บาซูเคยเป็น หัวหน้านักเศรษฐศาสตร์ที่ธนาคารโลก
และเคยเป็นหัวหน้าที่ปรึกษาด้านเศรษฐกิจ ให้รัฐบาลอินเดียด้วย
เขาบอกว่าเรากำลังจัดการปัญหาคอร์รัปชัน กันแบบผิดๆ
อาจารย์บาซูคิดว่าวิธีที่แน่นอนที่สุด
ในการจำกัดปัญหาคอร์รัปชัน ที่ใหญ่ที่สุดในอินเดีย
ไม่ใช่การคุมมันในแบบของสิงคโปร์
แต่ปฏิบัติกับมันเหมือน ข้อผิดพลาดของมนุษย์ที่เกิดขึ้นในความมืด
แล้วทำให้มันถูกกฎหมายซะ
พอเรามองอินเดียในการจัดอันดับ
ของประเทศที่มีคอร์รัปชันมากที่สุด และน้อยที่สุด
อินเดียไม่เคยอยู่ด้านบนของอันดับ
ไม่เคย ใช่
และมันก็ไม่ใช่ประเทศคอร์รัปชันที่สุด ไม่ใกล้เคียงเลย
อินเดียเป็นประเทศ ที่มีกฎหมายครอบคลุมมาก
แต่มากเกินไป
จนคนต้องฝ่าฝืนกฎหมายบางอย่าง โดยปริยาย
เพราะมันซับซ้อนมาก
เราอยากทำให้แก้ไขกฎหมายเหล่านั้น
และทำให้ทุกคนสามารถทำตามกฎหมายได้
ทางออกในการจัดการเรื่องนี้ของคุณ คืออะไร
มันทำให้ผมตระหนักว่า มีสิ่งที่อยู่ในกฎหมายอินเดีย
กฎหมายป้องกันการคอร์รัปชัน ปี 1988
มันเขียนไว้ว่า "การติดสินบนเป็นเรื่องร้ายแรง
"หากคุณให้หรือรับสินบน
"คุณก็ผิดเท่ากัน"
ดังนั้นตามกฎหมายอินเดีย
ทุกคนที่ผมเจอที่มื้อค่ำในปูเน่ ก็เป็นผู้กระทำความผิดกันหมด
เพียงเพราะการจ่ายสินบน
กฎหมายทำให้มันแย่ลง
เพราะในท้ายที่สุดคุณสมรู้ร่วมคิด
หลังคุณให้สินบน คุณคือผู้สมคบคิด
กับคนที่รับมัน
ถ้าคุณทำให้การให้สินบน เป็นการกระทำถูกกฎหมาย
การรับสินบนผิดกฎหมาย
งั้นหลังจากให้สินบน ผมก็ไม่ผิดแล้ว
ผมจึงกล้าพูดออกมา
ผมเป็นนักเศรษฐศาสตร์
และผมคิดว่านี่เป็นไอเดียหนึ่ง ที่ผมจะโพสต์ไว้
ไม่เคยคิดว่าจะมีผลร้ายทางการเมือง
อะไรคือผลร้ายหลังจากคุณโพสต์มันแล้ว
คนคิดว่ามันเป็นข้อเสนอแนะ ที่ไร้ศีลธรรมที่สุด
ที่ผมเคยโพสต์บนเว็บไซต์ของรัฐบาล
ผมนึกว่าถ้าทำขั้นตอนเล็กๆ นี้ได้
และผมไม่เคยหลอกตัวเองให้คิดว่า
มันจะช่วยแก้ปัญหาได้ทั้งหมด
แต่มันจะเริ่มกระจายออกไปทันที
และคุณจะเริ่มคิดว่ามันเป็นการดูถูก
"ผมจะไม่ทนกับมันอีกแล้ว"
เหมือนผู้สนับสนุนให้ "ทำมันให้ถูกกฎหมาย" หลายคนก่อนเขา
บาซูถูกล้อเลียนเพราะ นโยบายต่อต้านการคอร์รัปชันของเขา
ไอเดียของเขาไม่ได้ถูกบรรจุในกฎหมาย
แต่เขามีเหตุผลหรือเปล่า
ความลับทำให้เกิดการคอร์รัปชัน
และคอร์รัปชันต้องมีความลับ
คอร์รัปชันอยู่ในที่มืด
ล่าเหยื่อน่าสงสารและไม่ยอมตาย
มันเป็นแวมไพร์อมตะที่ทรงพลัง
และฮีโร่อย่างฟาห์มีและแคลร์
พวกเขาพยายามอย่างยิ่ง ที่จะลากมันออกมาในที่แจ้ง
ยึด
บางที แค่พูดถึงมันอย่างเปิดเผย
โดยไม่กลัวผลของมัน
สามารถแย่งอำนาจบางส่วน ไปจากคนคอร์รัปชันได้
คอร์รัปชันก็เหมือนเศรษฐกิจโลกเอง
ในชีวิตประจำวันของเรา
พวกเราส่วนใหญ่เห็นแค่ส่วนเล็กๆ ของมัน อย่างใกล้ชิด
เราไม่เคยรับรู้ว่า
จริงๆ แล้วมันเป็นผู้ร้ายตัวเป้งผู้หิวโหย
มันเป็นยักษ์ร้ายที่ห่อหุ้มรอบตัวเรา
ที่ชี้นำทุกการกระทำของเรา ตั้งแต่สิ่งที่เราซื้อถึงสิ่งที่เราชื่นชอบ
ไปถึงการติดสินบน ที่เหมือนน้ำเลี้ยงรอบตัวเรา
ทางเดียวที่เราจะเข้าใจได้
คืออย่าเข้าใกล้มัน
และอยู่ให้ห่างจากมันพอ
จะเห็นปัญหาทั้งหมด
คาล นี่ ช่างเถอะ
รับมันไป
นายชื่ออะไร
โทษที
มันดูพิลึกมาก
ราคาเท่าไหร่...
พระเจ้า
ไม่นะ ไม่ใช่อันนี้
ไม่เอาเหรอ โอเค
นี่ไง